مؤمنين كا دل خوش كرنے كيلئے آنحضرت (ص) كبھى مزاح بھى فرمايا كرتے تھے، ليكن تحقير و تمسخر آميز، ناحق اور  ناپسنديدہ بات آپ (ص) كى كلام ميں نظر نہيں آتى تھي_  "عن الصادق (ع) قال ما من مؤمن الا وفيہ دعابة و كان رسول اللہ يدعب و لا يقول الاحقا" (۱۸)  امام صادق (ع) سے نقل ہوا ہے كہ : كوئي مؤمن ايسا نہيں ہے جس ميں حس مزاح نہ ہو، رسول خدا (ص) مزاح فرماتے تھے اور حق كے علاوہ كچھ نہيں كہتے تھے_  آپ كے مزاح كے كچھ نمونے يہاں نقل كئے جاتے ہيں :  "قال (ص) لاحد لا تنس يا ذالاذنين " (۱۹)  پيغمبر خدا (ص) نے ايك شخص سے فرمايا: اے دو كان والے فراموش نہ كر_  انصار كى ايك بوڑھى عورت نے آنحضرت (ص) سے  عرض كيا كہ آپ ميرے لئے دعا فرماديں كہ ميں بھى جتنى ہوجاؤں حضرت (ص) نے فرمايا: " بوڑھى عورتيں جنت ميں داخل نہيں ہوں گي" وہ عورت رونے لگى آنحضرت (ص) مسكرائے اور فرمايا كيا تم نے خدا كا يہ قول نہيں سنا ;  "انا انشأناہن انشاءً فجعلنا ہن ابكاراً " (۲۰)  ہم نے بہشتى عورتوں كو پيدا كيا اور ان كو باكرہ قرار ديا _